খাওয়ার আগে হাঁটবেন না পরে? কোনটা বেশি কার্যকর, দেখুন

ওয়েব ডেস্ক: হাঁটার কোনও বিকল্প নেই। সে ওজন কমানো হোক বা শরীর ফিট রাখা। এখন অনেকেই জিম বা ইয়োগা করেন। সকাল থেকে রাত খাওয়ার ক্ষেত্রেও বাছাই করেন বহু খাবার। শুধুমাত্র এই রুটিনেই শরীরে বিরাট পরিবর্তন এনেছেন। কিন্তু একটা প্রশ্ন সকলের মনেই বারবার উঠে আসে। তা হল, খাওয়ার পর হাঁটা বেশি ভালো? নাকি হাঁটা উচিত খালি পেটে? কোনটা বেশি কার্যকর।

এমনিতেই শরীরের জন্য হাঁটা খুবই ভালো। হাঁটলে মানসিক চাপ কমে, ক্যালোরি বার্ণ হয়, পেশি মজবুত হয়। এগুলো আমাদের সকলেরই জানা। আবার অনেকেই ভরপেট খাওয়ার পর হাঁটতে পছন্দ করেন। চিকিৎসকেরা বলেন, খালি পেটে হাঁটলে শরীরে জমে থাকা মেদ অনেক কমে। দ্রুত ফ্যাট বার্ন হয়। যার ফলে ওজন অনেকটা কমে।

আরও পড়ুন: আপনার শিশুর কানে ব্যথা? কীভবে সতর্ক হবেন..

২০২২ সালের একটি গবেষনায় দেখা গিয়েছে, খালি পেটে ব্যায়াম করলে ৭০ শতাংশ ক্যালোরি বার্ন হয়। তবে ওজন কমানো অতটা সহজ নয়। তবে এই অভ্যাস সকলের জন্য নয় বলছেন চিকিৎসকরাই। যাদের উচ্চ রক্তচাপ বা ডায়েবেটিস রয়েছে তাঁদের ক্ষেত্রে এই ঝুঁকি নেওয়া একদম উচিত নয়। অনেক সময় ধরে খালি পেটে ব্যায়াম করলে রক্তচাপ কমে যাওয়া, মাথা ঘোরা, ঝাপসা দেখা, হাত-পা কাঁপা বা অজ্ঞান হয়ে যাওয়ার মতো সমস্যা দেখা দিতে পারে। এছাড়া, পর্যাপ্ত কার্বোহাইড্রেট না থাকলে পেশি থেকে প্রোটিন ভেঙে শক্তি উৎপাদন করতে পারে, যা আদতে পেশির ক্ষতি করে।

ব্যয়াম হোক বা ডায়েট, চিকিৎসকের পরামর্শ নিয়েই সবসময় রুটিন করা উচিত। সকলের শরীরের ক্ষেত্রে রুটিন, খাওয়ারের চার্ট সবটাই ভিন্ন। তাই, আপনার ওজন কমানো হোক বা শরীর ফিট রাখা, পরামর্শ নিন চিকিৎসকের। অন্যদিকে, খাওয়ার পর হাঁটার অভ্যেস খুবই ভালো। এতে খাবার থেকে যে গ্লুকোজ আসে, তা এনার্জিতে পরিণত হয়।

দেখুন অন্য খবর